एक बार औरंगजेब के दरबार में एक शिकारी जंगल से पकड़कर एक बड़ा भारी शेर लाया। लोहे के पिंजरे में बंद शेर बार-बार दहाड़ रहा था। बादशाह कहता था- इससे बड़ा भयानक शेर दूसरा नहीं मिल सकता। दरबारियों ने हाँ में हाँ मिलाई, किंतु वहाँ मौजूद राजा जसवंत सिंह जी ने कहा- इससे भी अधिक शक्तिशाली शेर मेरे पास है। क्रूर एवं अधर्मी औरंगजेब को बड़ा क्रोध आया। उसने कहा, तुम अपने शेर को इससे लड़ने को छोड़ो, यदि तुम्हारा शेर हार गया तो तुम्हारा सर काट लिया जायेगा।